Warszawa-traktaten i 1705

Warszawa-traktaten vart underskriven den 28. november 1705 under den store nordiske krigen.Bromley (1970), s. 699 Det var ein fredsavtale og ein allianse mellom Det svenske imperiet og fraksjonen av Det polsk-litauiske samveldet som var lojale til Stanisław Leszczyński.Frost (2000), s. 269

Historisk samanheng
mini|Karl XII 
mini|Stanisław Leszczyński

Tidleg i den store nordiske krigen dreiv Karl XII av Sverige eit felttog i Det polsk-litauiske samveldet, der August den sterke, kurfyrsten av Sachsen, hadde vore konge sidan 1697.Anisimov (1993), s. 103 Karl XII hadde som må å kasta August av trona og klarte å få sin eigen kandidat Stanisław Leszczyński valt til konge av Polen den 12. juli 1704. August sin allierte, Peter den store, tsaren av Russland, var motvillig til å gå ut mot Karl XII i eit stort slag, etter at han hadde tapt stort i Narva i 1700. Ein fraksjon av den polske og litauiske adelen aksepterte ikkje valet av Leszczyński, som hadde valt å ikkje følgje skikkane i samveldet. Sandomir eller Sandomierz-føderasjonen i samveldet støtta August.Anisimov (1993), s. 103-104 Dei erklærte valet som ulovleg, og gjorde støttespelarane til Leszczyński som var organisert i Warszawa-føderasjonen lovlause, erklærte krig mot Sverige og allierte seg med Russland i Narva-traktaten.Anisimov (1993), s. 104

Ein russisk-saksisk-polsk-litauisk arme vart så samla ved Polotsk (Polatsk, Połock, Polockas), ein annan arme i Sachsen,Anisimov (1993), s. 105 og ein tredje alliert styrke kommandert av general Pajkul rykte fram mot Warszawa, der Karl XII og Leszczyński oppheldt seg. Dei saksisk-polske-litauiske hestane til Pajkul nådde utkanten av Warszawa den 31. juli 1705, der dei vart slått.Bromley (1970), s. 699-700 Armeen ved Polotsk vart nekta å rykke fram vestover av ein svensk styrke under Adam Ludwig Lewenhaupt. Dermed vart Leszczyński krona til konge av Polen i Warszawa den 4. oktober 1705, og Sverige og fraksjonen av samveldet som representerte Leszczyński signerte ein avtale i Warszawa den 28. september.

Vilkår

Sverige fekk lov til å okkupere byane og festningane i Det polsk-litauiske samveldet og rekruttere soldatar i området utan restriksjonar. Anti-svenske alliansar som var underskriven av samveldet vart erklært ugyldige, og Polen skulle berre skrive under avtalar med samtykke frå Karl XII.

Regionane til samveldet, Kurland, Litauen, Det kongelege Preussen og Rutenia skulle berre eksportere varer gjennom den svenske hamnebyen Riga, den polske hamnebyen Połąga (Palanga, Palonga) i Kurland skulle forlatast. I samveldet fekk dei svenske kjøpmennene skattefritak og rettar til å slå seg ned og drive handel.

Avtalen delte vidare områda til samveldet som då var under russisk okkupasjon mellom partane: Områda kring Smolensk og Kiev skulle tilbake igjen til Polen-Litauen, medan Polsk Livland og Kurland skulle gjevast til Sverige då dei var erobra attande.

For framtidige kandidatar til den polske trona, vart avtalen gjort til ein del av pacta conventa, som tydde at alle framtidige kandidatar måtte støtte avtalen.

Etterverknad

Som venta, så gjorde avtalen det umogeleg for ei intern samling av Warszawa- og Sandomir-føderasjonane. Tidleg i 1706 nådde August den sterke Warszawa med ein kavaleristyrke og tvinga Schulenburg til å flytte armeen sin i Sachsen inn i Polen-Litauen.Bromley (1970), s. 700 Schulenburg vart avskoren og slått av Rehnskiöld i slaget ved Fraustadt. Armeen samla i Polotsk hadde vorte flytta til Grodno (Hrodna, Gardinas, Garten), der han gjekk på eit taktisk nederlag og vart tvungen tilbake austover. Karl XII okkuperte så Sachsen og tvinga August til å forlate både den polske krona og sine allierte i Altranstädt-traktaten i 1706.

Kjelder

Denne artikkelen bygger på «Treaty of Warsaw (1705)» frå ,  den 9. desember 2010. 
 oppgav desse kjeldene:

Kategori:Den store nordiske krigen
Kategori:Avtalar i 1705
Kategori:Polsk-litauiske avtalar
Kategori:Svenske fredsavtalar